लखनऊ. शास्त्रों के अनुसार झाड़ू को लक्ष्मी का रूप माना गया है। सुबह सबसे पहले अगर घर में झाड़ू न लगे तो अशुभ माना जाता है। झाड़ू न सिर्फ घर से गंदगी को दूर करती है, बल्कि लक्ष्मी के आने का रास्ता भी खोलती है। इसकी वजह से घर में सकारात्मक माहौल बना रहता है। झाड़ू से जुड़े कुछ शकुन-अपशकुन भी होते हैं। अगर आप इन्हें जान लेंगे तो लक्ष्मी कभी आपके घर आने का रास्ता नहीं भूलेगी।
* अगर कोई छोटा बच्चा अचानक से घर में झाड़ू लगाने लग जाए तो समझ लीजिए कि घर में कोई ऐसा आने वाला है, जो आपको बिल्कुल पसंद नहीं हैं। आप उसके आने से पहले खुद को मानसिक तौर पर तैयार कर सकते हैं।
*सूरज डूबने के बाद घर में झाड़ू या पोंछा कभी नहीं लगाना चाहिए। ऐसा करने से घर की लक्ष्मी बाहर चली जाती है और दरिद्रता अपनी जगह बना लेती है। शाम से पहले ही ये सारे काम कर लेने चाहिए।
*झाड़ू को किसी ऐसी जगह पर रखना चाहिए, जहां उस पर गलती से भी पैर न पड़े। झाड़ू को लक्ष्मी का रूप माना जाता है। इसलिए उस पर पैर पड़ना बड़ा अपशकुन मानते हैं। ऐसा करने से मां लक्ष्मी रूठ भी जाती हैं।
*कभी भी किसी पालतू जानवर (खासतौर पर गाय) को झाड़ू से नहीं मारना चाहिए। ऐसा करना अपशकुन की श्रेणी में आता है। ऐसा करने से दोष लगता है।
*कभी भी परिवार के किसी भी सदस्य के घर के बाहर जाने के तुरंत बाद झाड़ू नहीं लगानी चाहिए। ऐसा करना अपशकुन माना गया है। अगर वो व्यक्ति किसी खास काम से बाहर गया तो मान लीजिए कि उसका काम कभी नहीं बनेगा।
*घर के बड़े-बुजुर्ग हमेशा झाड़ू को सही स्थिति में रखने की सलाह देते हैं। झाड़ू को कभी भी सीधे खड़े करके नहीं रखना चाहिए। इसे हमेशा लिटाकर रखना चाहिए, ताकि लक्ष्मी का घर में वास बना रहे।
*अगर आपने कोई नया घर या दुकान खरीदी है तो नई झाड़ू लेकर भी अंदर प्रवेश करना चाहिए। इसे शुभ शकुन माना जाता है। लक्ष्मी का रूप होने की वजह से ऐसा कहा जाता है किसी नई जगह पर नई झाड़ू लेकर जरूर जाना चाहिए। इससे वहां मां लक्ष्मी की कृपा हमेशा बनी रहेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva